CELEX: 62013TN0482
Language: el
Date: 2013-09-09 00:00:00
Title: Υπόθεση T-482/13: Προσφυγή της 9ης Σεπτεμβρίου 2013 — MedSkin Solutions Dr. Suwelack κατά ΓΕΕΑ — Cryo-Save (CryoSafe)

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/33
            
         Προσφυγή της 9ης Σεπτεμβρίου 2013 — MedSkin Solutions Dr. Suwelack κατά ΓΕΕΑ — Cryo-Save (CryoSafe)
   (Υπόθεση T-482/13)
   2013/C 313/63
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: MedSkin Solutions Dr. Suwelack AG (Billerbeck, Γερμανία) (εκπρόσωπος: A. Thünken, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cryo-Save AG (Pfäffikon, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 4ης Ιουλίου 2013 (υπόθεση R 1759/2012-4) ώστε να γίνει κριθεί βάσιμη η προσφυγή της προσφεύγουσας ενώπιον του ΓΕΕΑ και να απορριφθεί συνεπώς η ανακοπή,
            
         
               —
            
            
               επικουρικώς, να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 4ης Ιουλίου 2013 (υπόθεση R 1759/2012-4) και να αναπέμψει την υπόθεση στον αρμόδιο εξεταστή/στην αρμόδια εξετάστρια του ΓΕΕΑ,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «CryoSafe» για προϊόντα και υπηρεσίες των τάξεων 5 και 40 — αίτηση καταχωρίσεως κοινοτικού σήματος υπ’ αριθ. 9 619 586.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Cryo-Save AG.
   
      Αντιταχθέν σήμα ή σημείο: Το λεκτικό σήμα «CryoSave» για προϊόντα των κλάσεων 10, 42 και 44.
   
      Απόφαση του τμήματος ανακοπών: Η ανακοπή έγινε μερικώς δεκτή.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009.